CELEX: 32014R0141
Language: sl
Date: 2014-02-13 00:00:00
Title: Izvedbena uredba Komisije (EU) št. 141/2014 z dne 13. februarja 2014 o spremembi Izvedbene uredbe (EU) št. 540/2011 glede pogojev za registracijo aktivne snovi rastlinska olja/olje nageljnovih žbic  Besedilo velja za EGP

14.2.2014   
            
            
               SL
            
            
               Uradni list Evropske unije
            
            
               L 44/40
            
         
      IZVEDBENA UREDBA KOMISIJE (EU) št. 141/2014
   z dne 13. februarja 2014
   o spremembi Izvedbene uredbe (EU) št. 540/2011 glede pogojev za registracijo aktivne snovi rastlinska olja/olje nageljnovih žbic
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2)(c) in člena 78(2) Uredbe,
   ob upoštevanju naslednjega:
   
               (1)
            
            
               Aktivna snov rastlinska olja/olje nageljnovih žbic je bila z Direktivo Komisije 2008/127/ES (2) vključena v Prilogo I k Direktivi Sveta 91/414/EGS (3) v skladu s postopkom iz člena 24b Uredbe Komisije (ES) št. 2229/2004 (4). Odkar je Uredba (ES) št. 1107/2009 nadomestila Direktivo 91/414/EGS, se ta snov šteje za registrirano v skladu z navedeno uredbo in je na seznamu v delu A Priloge k Izvedbeni uredbi Komisije (EU) št. 540/2011 (5).
            
         
               (2)
            
            
               V skladu s členom 25a Uredbe (ES) št. 2229/2004 je Evropska agencija za varnost hrane (v nadaljnjem besedilu: Agencija) 16. decembra 2011 Komisiji predložila svoje stališče o osnutku poročila o pregledu rastlinskih olj/olja nageljnovih žbic (6). Agencija je svoje mnenje o rastlinskih oljih/olju nageljnovih žbic sporočila tudi prijavitelju. Komisija je prijavitelja pozvala, naj predloži pripombe na osnutek poročila o pregledu rastlinskih olj/olja nageljnovih žbic. Države članice in Komisija so osnutek poročila o pregledu in mnenje Agencije pregledale v Stalnem odboru za prehranjevalno verigo in zdravje živali ter 13. decembra 2013 pripravile končno različico poročila o pregledu v obliki poročila Komisije o pregledu rastlinskih olj/olja nageljnovih žbic.
            
         
               (3)
            
            
               Potrjeno je, da se aktivna snov rastlinska olja/olje nageljnovih žbic šteje za registrirano v skladu z Uredbo (ES) št. 1107/2009.
            
         
               (4)
            
            
               V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj je treba spremeniti pogoje za registracijo. Zlasti je primerno zahtevati dodatne potrditvene informacije.
            
         
               (5)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (6)
            
            
               Državam članicam bi bilo treba zagotoviti čas za spremembo ali preklic registracij fitofarmacevtskih sredstev, ki vsebujejo rastlinska olja/olje nageljnovih žbic.
            
         
               (7)
            
            
               Za fitofarmacevtska sredstva, ki vsebujejo rastlinska olja/olje nageljnovih žbic in pri katerih države članice odobrijo prehodno obdobje v skladu s členom 46 Uredbe (ES) št. 1107/2009, bi moralo to obdobje poteči najpozneje osemnajst mesecev po začetku veljavnosti te uredbe.
            
         
               (8)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 540/2011
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Prehodni ukrepi
   Države članice v skladu z Uredbo (ES) št. 1107/2009 po potrebi spremenijo ali prekličejo obstoječe registracije fitofarmacevtskih sredstev, ki vsebujejo rastlinska olja/olje nageljnovih žbic kot aktivno snov, do 6. septembra 2014.
   Člen 3
   Prehodno obdobje
   Morebitno prehodno obdobje, ki ga države članice odobrijo v skladu s členom 46 Uredbe (ES) št. 1107/2009, je čim krajše, izteče pa se najpozneje 6. septembra 2015.
   Člen 4
   Ta uredba začne veljati dvajseti dan po objavi v Uradnem listu Evropske unije.
   
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. februarja 2014
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 309, 24.11.2009, str. 1.
   
      (2)  Direktiva Komisije 2008/127/ES z dne 18. decembra 2008 o spremembi Direktive Sveta 91/414/EGS zaradi vključitve nekaterih aktivnih snovi (UL L 344, 20.12.2008, str. 89).
   
      (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (4)  Uredba Komisije (ES) št. 2229/2004 z dne 3. decembra 2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS (UL L 379, 24.12.2004, str. 13).
   
      (5)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
   
      (6)  Sklep o strokovnem pregledu ocene tveganja za pesticide za aktivno snov rastlinska olja/olje nageljnovih žbic. EFSA Journal 2012; 10(1):2506. [43 str.] doi:10.2903/j.efsa.2012.2506. Na voljo na spletu: www.efsa.europa.eu/efsajournal
   
      PRILOGA
      V delu A Priloge k Izvedbeni uredbi (EU) št. 540/2011 se vrstica 241 o aktivni snovi rastlinska olja/olje nageljnovih žbic nadomesti z naslednjim:
      
         
                     Št.
                  
                  
                     Splošno ime, identifikacijska številka
                  
                  
                     Ime po IUPAC
                  
                  
                     Čistost
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „241
                  
                  
                     Rastlinska olja/olje nageljnovih žbic
                     št. CAS 84961-50-2 (olje nageljnovih žbic)
                     97-53-0 (evgenol – glavna sestavina)
                     št. CIPAC 906
                  
                  
                     Olje nageljnovih žbic je kompleksna mešanica kemijskih snovi.
                     Glavna sestavina je evgenol.
                  
                  
                     ≥ 800 g/kg
                     Relevantna nečistoča: metil evgenol največ 0,1 % tehničnega materiala
                  
                  
                     1. september 2009
                  
                  
                     31. avgust 2019
                  
                  
                     DEL A
                     Registrira se lahko samo kot fungicid in baktericid po spravilu pridelka v zaprtih prostorih.
                     DEL B
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu olja nageljnovih žbic (SANCO/2622/2008) in zlasti dodatka I in II h končni različici poročila, ki jo je pripravil Stalni odbor za prehranjevalno verigo in zdravje živali.
                     V tej celoviti oceni so države članice zlasti pozorne na zaščito izvajalcev in delavcev ter zagotovijo, da je v pogojih uporabe po potrebi predpisana uporaba ustrezne zaščitne opreme.
                     Prijavitelj predloži potrditvene informacije o
                     
                                 (a)
                              
                              
                                 tehničnih specifikacijah;
                              
                           
                                 (b)
                              
                              
                                 podatkih primerjave izpostavljenosti rastlinskim oljem/olju nageljnovih žbic, evgenolu in metil evgenolu v naravnem okolju ter izpostavljenosti rastlinskim oljem/olju nageljnovih žbic, ki se uporabljajo kot fitofarmacevtsko sredstvo. Ti podatki vključujejo izpostavljenost ljudi.
                              
                           Prijavitelj Komisiji, državam članicam in Agenciji navedene informacije predloži do 30. aprila 2016.“